C 69/17

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (annetun komission delegoidun asetuksen (EU) 2019/33 17 artiklan 2 ja 3 kohta)

(2020/C 69/09)

Tämä ilmoitus julkaistaan annetun komission delegoidun asetuksen (EU) 2019/33 17 artiklan 5 kohdan mukaisesti (1).

VAKIOMUUTOKSEN HYVÄKSYNNÄN TIEDOKSI ANTAMINEN

”RUEDA”

Viitenumero: PDO-ES-A0889-AM03

Tiedonannon päivämäärä: 2. joulukuuta 2019

HYVÄKSYTYN MUUTOKSEN KUVAUS JA PERUSTELUT

1. Viinien fysikaalis-kemiallisten ominaisuuksien muutokset (tuote-eritelmän 2 kohdan a alakohta ja yhtenäisen asiakirjan 1.4 kohta)

Kuvaus ja perustelut

Turvallisempien tekniikoiden sekä ilmastonmuutoksesta johtuvan keskilämpötilojen nousun myötä viininvalmistukseen on tullut uusia suuntauksia. Nämä suuntaukset edellyttävät muutosten tekemistä viinien fysikaalis-kemiallisiin ominaisuuksiin, erityisesti kokonais- ja vähimmäisalkoholipitoisuuteen ja sokeripitoisuuteen, sekä tuotteiden mukauttamista markkinoiden uusiin vaatimuksiin. Koska alueella kasvatettavien lajikkeiden happopitoisuus on erinomainen, muutoksilla ei ole vaikutusta viinien happoisuuden, alkoholipitoisuuden ja sokeripitoisuuden tasapainoon, ja viinien aistinvaraiset ominaisuudet pysyvät ennallaan ja jopa korostuvat.

Muutostyyppi: VAKIO (muutos koskee yhtenäistä asiakirjaa).

Tämä muutos koskee fysikaalis-kemiallisten ominaisuuksien mukautusta, joka ei muuta suojattua tuotetta olennaisella tavalla, vaan tuote säilyttää yhteyttä käsittelevässä kohdassa kuvatut ominaisuutensa ja profiilinsa, jotka ovat syntyneet inhimillisten ja ympäristöön liittyvien tekijöiden välisen vuorovaikutuksen tuloksena. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

2. Aistinvaraisten ominaisuuksien muutokset (tuote-eritelmän 2 kohdan b alakohta ja yhtenäisen asiakirjan 1.4 kohta)

Kuvaus ja perustelut

Sääntelyneuvosto on hakenut sertifiointitehtäviään varten akkreditointia UNE-EN-ISO 17065 -standardin osalta. Tämän vuoksi suojattujen viinien aistinvaraisten ominaisuuksien kuvausta on muutettava, jotta viinien ominaisuudet voidaan yhdistää kuvailutermeihin, joita arvioidaan UNE-EN-ISO 17065 -standardin mukaisessa maistajaraadissa.

Muutoksen/muutosten tyyppi: VAKIO (muutos koskee yhtenäistä asiakirjaa).

Tämä muutos koskee aistinvaraisten ominaisuuksien mukauttamista siten, että niitä voidaan arvioida paremmin aistinvaraisissa analyyseissa. Se ei tuo mukanaan olennaista muutosta tuotteeseen, vaan tuote säilyttää yhteyttä käsittelevässä kohdassa kuvatut ominaisuutensa ja profiilinsa, jotka ovat syntyneet inhimillisten ja ympäristöön liittyvien tekijöiden välisen vuorovaikutuksen tuloksena. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

3. Pálido-viinien sisällyttäminen väkeviin viineihin (tuote-eritelmän 2 kohta ja yhtenäisen asiakirjan 1.4 kohta)

Kuvaus ja perustelut

Perinteisesti ”pálidoksi” kutsuttu viinityyppi oli sisällytetty tuote-eritelmään väkevien viinien luokkaan, mutta ei sillä nimellä, jolla se on aina ollut tunnettu. Siten tällä muutoksella tuodaan takaisin tuote, joka on kuulunut SAN-nimityksen ”Rueda” alaan, ja jota viininvalmistamot edelleen tekevät.

Muutoksen/muutosten tyyppi: VAKIO (muutos koskee yhtenäistä asiakirjaa).

Tässä muutoksessa ei ole kyse viiniluokan lisäämisestä, poistosta tai muutoksesta, sillä Pálido-viinit ovat myös väkeviä viinejä (asetuksen (EU) N:o 1308/2013 liitteessä VII olevan II osan 3 luokka ), ja nämä olivat jo mukana olemassa olevassa tuote-eritelmässä.

Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

4. Istutustiheyden vähentäminen, viiniköynnöksen kasvatustapaa koskevan vaatimuksen poistaminen (tuote-eritelmän 3 kohdan a alakohta ja yhtenäisen asiakirjan 1.5 kohta)

Kuvaus ja perustelut

Istutustiheyden vähimmäisraja on asetettu 1 100 viiniköynnökseen hehtaaria kohden uusille istutuksille vuodesta 2019 alkaen. Lisäksi viiniköynnöksen kasvatustapaa koskeva vaatimus on poistettu. Viime vuosilta saatu kokemus on osoittanut, että nykyaikaisten viininviljelymenetelmien ansiosta korkealuokkaisia raaka-aineita voidaan saada ilman, että vanhoja vaatimuksia täytyy noudattaa.

Muutostyyppi: VAKIO (muutos koskee yhtenäistä asiakirjaa).

Tämä muutos koskee ainoastaan viljelykäytäntöjen mukauttamista nykyaikaisiin viininviljelymenetelmiin sopiviksi. Se ei muuta lopputuotteen ominaisuuksia millään tavalla. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

5. Viininvalmistusedellytykset (erityiset viininvalmistusmenetelmät) (tuote-eritelmän 3 kohdan b alakohdan 1 alakohta ja yhtenäisen asiakirjan 1.5 kohta)

Kuvaus ja perustelut

Tämän muutoksen syynä on ainoastaan viininvalmistusedellytyksiä koskevan tekstin päivittäminen, sekä sellaisten osioiden poistaminen, jotka eivät tuo tuotteen ominaisuuksiin mitään lisää ja joihin sisältyy monitulkintaisia ja vaikeasti todistettavissa olevia käsitteitä (esimerkiksi huolellisesti, moitteettomassa kunnossa, jne.). Tämä muutos on tarpeen, jotta tuote-eritelmän tekstiä voidaan mukauttaa yhteensopivaksi UNE-EN-ISO 17065 -standardissa määriteltyjen vaatimusten kanssa (jonka osalta sääntelyneuvosto on hakenut akkreditointia), sillä nämä osiot eivät ole sertifioitavissa.

Myös viimeinen alakohta (6) poistetaan, sillä se on nykyteknologian näkökulmasta vanhentunut. Se koski säiliöiden käyttämistä viinin saastumisen ehkäisemiseksi ja sisälsi vaatimuksen säiliöiden pinnoittamisesta epoksihartsilla.

Muutostyyppi: VAKIO (muutos koskee yhtenäistä asiakirjaa).

Muutos koskee vain mukautumista vallitseviin käytäntöihin, eikä se muuta lopputuotteen ominaisuuksia millään tavalla. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

6. Kypsytysedellytykset, sisällytetään pálido-viinien valmistusedellytyksiin (tuote-eritelmän 3 kohdan b alakohdan 2 alakohta ja yhtenäisen asiakirjan 1.5 kohta)

Kuvaus ja perustelut

Tuote-eritelmän 3 kohdan b alakohdan 2 alakohtaan ”Erityinen viininvalmistusmenetelmä: kypsytysolosuhteet” ehdotetaan muutosta, jolla lisätään Pálido-viinejä koskevat erityiset kypsytysolosuhteet. Aiempi sanamuoto oli yleisluonteisempi, mutta nyt on katsottu tarpeelliseksi täsmentää niitä erityisiä edellytyksiä, joita sovelletaan Pálido- ja Dorado-viinityyppien kypsytykseen.

Muutostyyppi: VAKIO (muutos koskee yhtenäistä asiakirjaa).

Koska Pálido-viinit on sisällytetty väkevien viinien luokkaan, on katsottu aiheelliseksi sisällyttää Dorado- ja Pálido-viinien osalta erillinen kuvaus, jossa yksilöidään kunkin viinin kypsytysolosuhteet, sillä ne ovat ratkaisevan tärkeitä näiden viinien valmistuksessa. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

7. Viininvalmistusta koskevat rajoitukset (tuote-eritelmän 3 kohdan c alakohta ja yhtenäisen asiakirjan 1.5 kohta)

Kuvaus ja perustelut

Lajikkeiden vähimmäisosuuksia kussakin viinityypissä oli muutettava niiden mukauttamiseksi uusiin viininvalmistusmenetelmiin ja markkinoilla vallitseviin mieltymyksiin sopiviksi. Lajikkeiden osuuksien säädöt eivät kuitenkaan muuta suojattujen viinien oleellisia ominaisuuksia.

VAKIO (muutos koskee yhtenäistä asiakirjaa).

Kuten edellisessä kuvauksessa on selitetty, nämä muutokset eivät muuta tuotteen (SAN-nimityksen ”RUEDA” kattama viini) olennaisia ominaisuuksia, jotka ovat syntyneet inhimillisten ja ympäristöön liittyvien tekijöiden välisen vuorovaikutuksen tuloksena. Ne eivät mitätöi yhteyttä, ja tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

8. Uudet lajikkeet: sauvignon blanc pääasiallisena rypälelajikkeena sekä lajikkeiden Chardonnay, viognier ja Syrah sisällyttäminen. Näiden lajikkeiden enimmäistuotokset (tuote-eritelmän 5 ja 6 kohta ja yhtenäisen asiakirjan 4 kohdan a alakohta ja 6 kohta)

Kuvaus ja perustelut

Sauvignon Blanc on sisällytetty pääasialliseksi lajikkeeksi. Lajikkeen viljelmät ovat peräisin 1970-luvulta ja kattavat nykyisin 1 195 hehtaaria Ruedan SAN-alueella. Lajike on osoittautunut hyvin soveltuvaksi alueelle, ja siitä voidaan tuottaa laadustaan tunnettuja yhden lajikkeen viinejä, jotka ilmentävät täydellisesti alueen ominaispiirteitä.

Uusia toissijaisia lajikkeita on lisätty: kaksi valkoista (Chardonnay ja Viognier) ja yksi punainen (Syrah). Näitä rypäleitä on kasvatettu SAN-alueella vuosien ajan erinomaisin tuloksin, ja ne on otettu hyvin vastaan. Lajikkeet mahdollistavat myös sellaisten viinien valmistuksen, joilla on SAN-nimityksen kattamille viineille tyypillinen profiili.

Siten myös tuote-eritelmän 5 kohtaa on muutettu sisällyttämällä siihen näiden kahden lajikkeen enimmäistuotokset hehtaaria kohden.

Muutostyyppi: VAKIO (muutos koskee yhtenäistä asiakirjaa).

Näiden lajikkeiden lisääminen ei muuta lopputuotteen ominaisuuksia millään olennaisella tavalla. Sauvignon Blanc oli jo aiemmin hyväksytty lajike, ja yhden lajikkeen viinejä valmistettiin tästä lajikkeesta. Luokittelumuutoksella ainoastaan tunnustetaan se seikka, että lajike on laajalle levinnyt. Kolmen muun lajikkeen lisääminen toissijaisina lajikkeina ei muuta tuotteen lopullisia ominaisuuksia. Missään olosuhteissa tämän ei voi katsoa mitätöivän yhteyttä, ja tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

9. Pienet muutokset yhteyteen (tuote-eritelmän 7 kohta)

Kuvaus ja perustelut

Sen seurauksena, että Orbitan (Ávila) kunta sisällytettiin tuote-eritelmään tuomioistuimen päätöstä noudattaen, Ruedan SAN-nimityksen kattavan tuotantoalueen enimmäiskorkeus merenpinnasta on nyt 870 metriä.

Tämä on kertaluonteinen muutos, joka ei vaikuta yhteyteen.

Myös tämän kohdan sanamuotoihin on tehty pieniä muutoksia (joista mikään ei aiheuta muutosta yhteyteen) selventämään joitakin käsitteitä sekä helpottamaan joidenkin ehdotettujen muutosten ymmärtämistä.

Muutoksen/muutosten tyyppi: VAKIO (muutos ei koske yhtenäistä asiakirjaa).

Nämä ovat vähäisiä muutoksia, jotka eivät vaikuta syy-seuraussuhteeseen tai yhtenäisessä asiakirjassa olevaan tiivistelmään. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

10. Muutokset uutosmääriä koskeviin poikkeuksiin (tuote-eritelmän 8 kohdan b alakohdan 1 alakohta)

Kuvaus ja perustelut

Kokemus on osoittanut, että jokainen tuotantovuosi on erilainen ja että viiniköynnökset altistuvat monille ympäristötekijöille (lämpötila, sademäärä, odottamaton halla, tuholaiset ja taudit jne.), jotka vaikuttavat rypäleiden määrään ja laatuun.

Tästä syystä on katsottu tarpeelliseksi sisällyttää mahdollisuus vähentää uutosmäärää korkeintaan kahdella prosenttiyksiköllä tiettyinä tuotantovuosina ja nimitykseen vaikuttavista olosuhteista riippuen. Tämä vähennys liittyy myös rypäleiden enimmäistuotoksen laskuun hehtaaria kohden, sillä yleinen käsitys on, että rypäleiden laatuedellytykset voivat vaihdella edellä kuvatulla tavalla ilmaston ja muiden olosuhteiden mukaan, mikä voi viime kädessä vaikuttaa suojatun tuotteen laatuun.

Muutostyyppi: VAKIO (muutos ei koske yhtenäistä asiakirjaa).

Muutoksen tavoitteena on löytää keino, jolla lopputuotteen laatua voidaan valvoa. Suojatun tuotteen ominaisuudet eivät muutu, ja lisäksi muutoksella voidaan taata, että nämä ominaisuudet saavutetaan jokaisena tuotantovuonna. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

11. Lisäys perusteluun, miksi pakkaamisen on tapahduttava rajatulla alueella (tuote-eritelmän 8 kohdan b alakohdan 2 alakohta ja yhtenäisen asiakirjan 1.4 kohta)

Kuvaus ja perustelut

Tuote-eritelmän 8 kohdan b alakohdan 2 alakohdan sanamuotoa siitä, miksi pakkaamisen (pullottamisen) on tapahduttava rajatulla alueella, on muutettu uuden komission delegoidun asetuksen (EU) 2019/33 4 artiklan 2 kohdan mukaisesti.

Muutostyyppi: VAKIO (muutos koskee yhtenäistä asiakirjaa).

Tämä käytäntö oli jo pakollinen, ja siten tämä muutos ei tuo kaupan pitämiseen mitään lisärajoituksia. Kyse on vain sanamuodon muuttamisesta sovellettavan lainsäädännön vaatimusten mukaiseksi. Tästä syystä tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

12. Muutos merkintöjä koskevaan 8 kohdan b alakohdan 3 kohtaan. pienempään maantietelliseen yksikköön liittyvän maininnan ”vino de pueblo” (kyläviini) sisällyttäminen. (tuote-eritelmän 8 kohdan b alakohdan 3 alakohta ja yhtenäisen asiakirjan 1.9 kohta)

Kuvaus ja perustelut

Toimivaltainen viranomainen on hiljattain vahvistanut sääntöjä pienempään maantieteelliseen yksikköön liittyvien mainintojen, kuten ”vino de pueblo” (kyläviini), käyttämisestä viineissä, joiden valmistukseen käytetyistä rypäleistä vähintään 85 prosenttia on peräisin kyseisen kunnan tai pienemmän paikallisen yksikön alueella sijaitsevilta viljelylohkoilta. Tämä muutos on perusteltu, sillä yhä useammat kuluttajat haluavat tietoa viinin tarkasta alkuperästä SAN-alueen sisällä.

Komission delegoidun asetuksen (EU) 2019/33 55 artiklan 2 kohdan mukaisesti, jotta pakkausmerkinnässä voidaan mainita pienempi maantieteellinen yksikkö, kyseinen yksikkö on määriteltävä tuote-eritelmässä ja yhtenäisessä asiakirjassa.

Myös 8 kohdan b alakohdan 3 alakohta on päätetty muotoilla kokonaan uudestaan siten, että pakolliset ja vapaaehtoiset merkintätiedot erotetaan toisistaan. Uusia vaatimuksia ei ole lisätty, vaan kohta on vain muotoiltu uudelleen sen ymmärtämisen helpottamiseksi.

Muutoksen/muutosten tyyppi: VAKIO (muutos KOSKEE yhtenäistä asiakirjaa).

Nämä vapaaehtoiset merkintätiedot antavat kuluttajille lisätietoa tuotteen alkuperästä ja valmistustavasta, mutta ne eivät missään olosuhteissa tuo mukanaan rajoituksia tuotteen kaupan pitämiseen. Tästä syystä tämän muutoksen ei katsota kuuluvan mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

13. Mukauttaminen tuote-eritelmän noudattamisen tarkastamista koskeviin säännöksiin (tuote-eritelmän 9 kohta)

Kuvaus ja perustelut

Mukauttaminen Euroopan parlamentin ja neuvoston 17 päivänä joulukuuta 2013 antamaan asetukseen (EU) N:o 1306/2013 ja komission 17 päivänä lokakuuta 2018 antamaan täytäntöönpanoasetukseen (EU) 2019/34, erityisesti viimeksi mainitun 19 artiklaan, jossa kuvataan, miten toimivaltaisen viranomaisen tai valvontaelimen tuote-eritelmän noudattamista koskevat vuotuiset tarkastukset on suoritettava. Tämä muutos on tarpeellinen myös siksi, että tuote-eritelmää on päivitettävä UNE-EN-ISO-17065 -standardin vaatimuksia vastaavaksi.

Muutostyyppi: VAKIO (muutos ei koske yhtenäistä asiakirjaa).

Tämä muutos ei kuulu mihinkään asetuksen (EU) N:o 2019/33 14 artiklan 1 kohdassa tarkoitettuun luokkaan.

YHTENÄINEN ASIAKIRJA

1. Tuotteen nimi

Rueda

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

4. Viinin/viinien kuvaus

VALKOVIINI

Ulkomuoto: vaalean keltaisesta oljenkeltaiseen kultaisilla tai vihertävillä vivahteilla. Kirkas.

Tuoksu: Pyöreä. Keskivoimakas, hallitsevina hedelmäisiä ja/tai kukkaisia ja/tai heinämäisiä perusaromeja.

Maku: Pyöreä, raikas, keskivoimakkaasta voimakkaaseen.

Tynnyreissä käytetyissä tai kypsytetyissä valkoviineissä aistinvaraiset ominaisuudet riippuvat viinin valmistusprosessista. Ulkomuodon osalta värit voivat olla voimakkaampia (keskivoimakkaasta voimakkaaseen). Viinin tuoksussa on tynnyrikypsytystä ilmentäviä aromeja. Maut ovat voimakkaita, tanniinit ovat tasapainossa ja loppumaussa on vivahteita tertiääriaromeista.

* Niiden raja-arvojen osalta, joita ei ole täsmennetty, on noudatettava voimassa olevaa lainsäädäntöä.

Haihtuvien happojen pitoisuus enintään. Tynnyrissä käytettyjen ja/tai kypsytettyjen valkoviinien haihtuvien happojen pitoisuus voi olla enintään 1 g/l etikkahappona ilmaistuna.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4,7 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10,83 Kokonaisrikkidioksidipitoisuus enintään (mg/litra) 180

TIETYN VUODEN PUNAVIINI

Ulkomuoto: Väri vaihtelee rubiininpunaisesta kirsikanpunaiseen, jossa on violetteja vivahteita. Kirkas.

Tuoksu: Keskivoimakas, hallitsevina mustien ja/tai punaisten marjojen ja hedelmien perusaromeja.

Maku: Pyöreä, raikas, kevyestä voimakkaaseen.

* Niiden raja-arvojen osalta, joita ei ole täsmennetty, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 11,67 Kokonaisrikkidioksidipitoisuus enintään (mg/litra) 150

YLI YHDEN VUODEN IKÄISET PUNAVIINIT (TYNNYRISSÄ KYPSYTETYT)

Ulkomuoto: Väri rubiininpunaisesta kirsikanpunaiseen. Kirkas.

Tuoksu: Keskivoimakkaasta voimakkaaseen. Näissä viineissä voi olla primääriaromeja, valmistusprosessissa syntyviä sekundääriaromeja (hiivainen ja/tai leipämäinen) sekä tammitynnyrissä kypsyttämisestä syntyviä tertiääriaromeja.

Maku: Pyöreä, loppumaussa tammitynnyrin tuomia vivahteita.

Haihtuvien happojen pitoisuus enintään. (meq/l) 13,33 aina 10 tilavuusprosenttiin asti +0,06 g/l kutakin alkoholiprosenttia kohden, joka ylittää 10 tilavuusprosenttia.

* Niiden raja-arvojen osalta, joita ei ole täsmennetty, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/litra) 150

VÄKEVÄ VIINI - Dorado

Ulkomuoto: Väriltään kullankeltainen tai kultainen. Kirkas.

Tuoksu: voimakas. Sekundääriaromit (leipämäinen, hiivainen) tuntuvat yhdessä puun tuomien tertiääriaromien, kuten paahteisten ja/tai savuisten ja/tai mausteisten aromien tai kuivahedelmien aromien kanssa.

Maku: Tasapainoinen suutuntuma, täyteläinen (keskitäyteläisestä erittäin täyteläiseen). Loppumaussa vivahteita tertiääriaromeista (kuivahedelmät ja/tai paahteiset ja/tai mausteiset vivahteet).

* Niiden raja-arvojen osalta, joita ei ole täsmennetty, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra) 150

VÄKEVÄ VIINI - Pálido

Ulkomuoto: Väri oljenkeltaisesta kultaiseen. Kirkas.

Tuoksu: voimakas. Biologisen kypsytysvaiheen tuottamia sekundääri- ja tertiääriaromeja (mantelit ja/tai leipomohiiva ja/tai mausteiset vivahteet).

Maku: Tasapainoinen suutuntuma, täyteläinen. Loppumaussa vivahteita biologisen kypsytyksen tuottamista aromeista.

* Niiden raja-arvojen osalta, joita ei ole täsmennetty, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra) 150

LAATUKUOHUVIINI, valkoinen ja rosee

Ulkomuoto: Kirkas. Hienot kuplat, joiden kesto on keskipitkä tai pitkä.

Tuoksu: Primääriaromit (kukkaisa ja/tai hedelmäinen) ja sekundääriaromit (leipämäinen ja/tai hiivainen) ovat hallitsevia. Pyöreä, keskivoimakkaasta voimakkaaseen.

Maku: Tasapainoinen suutuntuma. Pirteä, hyvin integroitunut hiilidioksidi (kuplat), hienoisia vivahteita sekundääriaromeista (leipämäinen ja paahteinen). Pyöreä, kevyestä voimakkaaseen.

* Niiden raja-arvojen osalta, joita ei ole täsmennetty, on noudatettava voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9,5 Vähimmäishappopitoisuus 4,7 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 0,65 Kokonaisrikkidioksidipitoisuus enintään (mg/litra) 180

5. Viininvalmistusmenetelmät

a. Olennaiset viininvalmistusmenetelmät

Uusien istutusten vähimmäisistutustiheydet

Viljelykäytännöt

Viinitarhoissa, joissa tuotetaan rypäleitä SAN-nimityksen ”Rueda” kattaman viinin valmistukseen, vähimmäisistutustiheyden on oltava 1 100 viiniköynnöstä hehtaaria kohden. Tämä koskee köynnöksiä, jotka istutetaan vuodesta 2019 lähtien.

Viininvalmistusedellytykset – potentiaalinen alkoholipitoisuus

Erityinen viininvalmistusmenetelmä

Erikseen korjattujen erien potentiaalinen alkoholipitoisuus on punaisissa lajikkeissa vähintään 12 tilavuusprosenttia ja valkoisissa lajikkeissa vähintään 10,5 tilavuusprosenttia.

Laatukuohuviinien valmistukseen tarkoitetuissa rypäleissä hyväksytään vähintään 9,5 tilavuusprosentin potentiaalinen alkoholipitoisuus. Näitä rypäleitä ei saa käyttää muiden tyyppisten viinien valmistamiseen.

Uutoksen määrä

Erityinen viininvalmistusmenetelmä

Uutoksen kokonaismäärä on enintään 72 litraa 100:aa kilogrammaa rypäleitä kohti.

Kypsytysedellytykset

Erityinen viininvalmistusmenetelmä

1. Viinit, joiden pullossa on merkintä ”FERMENTADO EN BARRICA” (käytetty tynnyrissä), on käytettävä ja kypsytettävä tammitynnyreissä sakan kanssa.

2. Dorado-viinien on käytävä läpi vähintään neljän vuoden kypsytys- ja hapettamisprosessi, ja viini on säilytettävä tammipuisissa astioissa vielä vähintään kahden vuoden ajan ennen sen saattamista markkinoille.

3. Pálido-viinit on valmistettava biologisella kypsytysmenetelmällä, ja viini on säilytettävä tammipuisissa tynnyreissä vielä vähintään kolmen vuoden ajan ennen sen saattamista markkinoille.

Asianomainen viininvalmistusmenetelmien rajoitus

Valkoviini, valmistuksessa käytettävistä rypäleistä vähintään 50 prosenttia on pääasiallisiksi lajikkeiksi katsottavia valkoisia lajikkeita.

Laatukuohuviini, valmistuksessa käytettävistä rypäleistä vähintään 75 prosenttia on pääasiallisiksi lajikkeiksi katsottavia lajikkeita.

Dorado-viini, kuiva väkevä viini, valmistuksessa käytetään hyväksyttyjä Palomino Fino- ja/tai Verdejo-lajikkeita.

Pálido-viini, kuiva väkevä viini, valmistuksessa käytetään hyväksyttyjä Palomino Fino- ja/tai Verdejo-lajikkeita.

Roseeviinien valmistuksessa käytettävistä rypäleistä vähintään 50 prosenttia on oltava hyväksyttyjä punaisia lajikkeita.

Punaviinit on valmistettava yksinomaan hyväksytyistä punaisista lajikkeista.

b. Enimmäistuotokset

Verdejo, Sauvignon Blanc, Chardonnay ja Viognier (espalier-leikatut)

10 000 kilogrammaa rypäleitä hehtaaria kohden

Verdejo, Sauvignon Blanc, Chardonnay ja Viognier (espalier-leikatut)

72 hehtolitraa hehtaaria kohden

Viura (espalier-leikattu)

12 000 kilogrammaa rypäleitä hehtaaria kohden

Viura (espalier-leikattu)

86,40 hehtolitraa hehtaaria kohden

Verdejo, Sauvignon Blanc, Chardonnay ja Viognier (matalat viiniköynnökset - gobelet-leikatut)

8 000 kilogrammaa rypäleitä hehtaaria kohden

Verdejo, Sauvignon Blanc, Chardonnay ja Viognier (matalat viiniköynnökset - gobelet-leikatut)

57,60 hehtolitraa hehtaaria kohden

Viura ja Palomino Fino (matalat viiniköynnökset - gobelet-leikatut)

10 000 kilogrammaa rypäleitä hehtaaria kohden

Viura ja Palomino Fino (matalat viiniköynnökset - gobelet-leikatut)

72 hehtolitraa hehtaaria kohden

Punaiset rypälelajikkeet

7 000 kilogrammaa rypäleitä hehtaaria kohden

Punaiset rypälelajikkeet

50,40 hehtolitraa hehtaaria kohden

Kuohuviinit, jotka on valmistettu rypälelajikkeista Verdejo, Sauvignon Blanc, Chardonnay ja Viognier (espalier-leikatut)

12 000 kilogrammaa rypäleitä hehtaaria kohden

Kuohuviinit, jotka on valmistettu rypälelajikkeista Verdejo, Sauvignon Blanc, Chardonnay ja Viognier (espalier-leikatut)

86,40 hehtolitraa hehtaaria kohden

6. Rajattu maantieteellinen alue

1. SAN-nimityksen ”Rueda” kattama tuotantoalue sijaitsee Valladolidin maakunnan eteläpuolella. Se kattaa osittain Segovian maakunnan länsiosan ja Ávilan pohjoisosan. Tuotantoalueeseen kuuluvat seuraavat kunnat:

Valladolidin maakunta:

Aguasal, Alaejos, Alcazarén, Almenara de Adaja, Ataquines, Bobadilla del Campo, Bocigas, Brahojos de Medina, Carpio del Campo, Castrejón, Castronuño, Cervillego de la Cruz, El Campillo, Fresno el Viejo, Fuente el Sol, Fuente Olmedo, Gomeznarro, Hornillos, La Seca, La Zarza, Lomoviejo, Llano de Olmedo, Matapozuelos, Medina del Campo, Mojados, Moraleja de las Panaderas, Muriel, Nava del Rey, Nueva Villa de las Torres, Olmedo, Pollos, Pozal de Gallinas, Pozaldez, Puras, Ramiro, Rodilana, Rubí de Bracamonte, Rueda, Salvador de Zapardiel, San Pablo de la Moraleja, San Vicente del Palacio, Serrada, Sieteiglesias de Trabancos, Tordesillas, Torrecilla de la Abadesa, Torrecilla de la Orden, Torrecilla del Valle, Valdestillas, Velascálvaro, Ventosa de la Cuesta, Villafranca del Duero, Villanueva del Duero ja Villaverde de Medina.

Ávilan maakunta:

Blasconuño de Matacabras, Madrigal de las Altas Torres, Órbita (maarekisteripalstat 1, 2, 4 ja 5) ja Palacios de Goda (maarekisteripalstat 14, 17, 18, 19 ja 20).

Segovian maakunta:

Aldeanueva del Codonal, Aldehuela del Codonal, Bernuy de Coca, Codorniz, Coca (Villagonzalo de Cocan alueeseen kuuluva maarekisteripalsta 7) Donhierro, Fuentes de Santa Cruz, Juarros de Voltoya, Montejo de Arévalo, Montuenga, Moraleja de Coca, Nava de la Asunción, Nieva, Rapariegos, San Cristóbal de la Vega, Santiuste de San Juan Bautista ja Tolocirio.

2. SAN-nimityksen ”Rueda” kattamien viinien kypsytysalue on sama kuin niiden tuotantoalue.

7. Pääasiallinen rypälelajike / pääasialliset rypälelajikkeet

VERDEJO

SAUVIGNON BLANC

TEMPRANILLO

8. Yhteyden/yhteyksien kuvaus

VIINI

Alueen välimerellinen mannerilmasto (suuret lämpötilaerot pitkien, kylmien talvien ja keväthallan sekä kuumien ja kuivien kesien välillä), maaperä (tyypillisesti sorapitoiset tai kiviset maaperät, jotka estävät kokonaishaihdunnan ja maksimoivat auringonsäteilyn) sekä kotoperäinen lajike (Verdejo) ovat avaintekijöitä näille viineille ominaisten piirteiden saavuttamisessa. Verdejo-rypälelajike tuottaa tämän alueen valkoviineille niille ominaisen hapokkuuden, suutuntuman ja aromaattisen profiilin. Rypäleiden erinomaisen kypsyyden ansiosta punaviinit ovat aromaattisia, tasapainoisia ja hyvärakenteisia.

VÄKEVÄ VIINI

Näiden viinien valmistus on alueella ikivanhaa perua. Vanhennetut jälkiruokaviinit valmistetaan maanalaisissa viinikellareissa ja kypsytetään suurissa tammipuisissa tynnyreissä ja astioissa, minkä ansiosta ne saavat happea hyödyntävälle kypsytysmenetelmälle tunnusomaiset värinsä ja arominsa. Nämä viinit, jotka kypsytetään hapen avulla, ovat viimeinen jäänne alueen perinteisistä viininvalmistustavoista, ja ne on säilytettävä ainutlaatuisuutensa ja hyvän laatunsa vuoksi.

LAATUKUOHUVIINI

Kotoperäisen Verdejo-rypälelajikkeen ainutlaatuiset ominaisuudet (poikkeuksellinen hapokkuus, aromaattinen profiili ja hyvä suutuntuma) saivat alueen viininvalmistajat tekemään kuohuviinejä. Tuloksena syntyi laadultaan erinomaisia viinejä, joissa näiden lajikkeiden ominaispiirteet korostuvat täydellisesti perinteisessä menetelmässä syntyneiden ominaisuuksien vaikutuksesta.

9. Olennaiset lisäedellytykset (pakkaaminen, merkinnät, muut vaatimukset)

Pakkausvaatimukset

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viininvalmistusprosessi käsittää pullotuksen ja pullossa tapahtuvan kypsyttämisen, ja näin ollen tuote-eritelmässä kuvatut aistinvaraiset ominaisuudet voidaan taata ainoastaan, jos viininkäsittely tapahtuu kokonaisuudessaan tuotantoalueella. Laadun säilyttämisen, alkuperän takaamisen ja valvonnan varmistamisen kannalta, sekä ottaen huomioon, että SAN-nimityksen ”Rueda” kattamien viinien pullottaminen on yksi kriittisistä vaiheista tuote-eritelmässä määriteltyjen ominaispiirteiden saavuttamiseksi, näiden toimenpiteiden on siten tapahduttava tuotantoalueella sijaitsevien pullottamoiden viininvalmistamoilla.

Pakolliset merkinnät

Oikeudellinen kehys:

Unionin oikeus

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Maantieteellinen nimi ”Rueda”, jota seuraa maininta ”Denominación de Origen Protegida” (suojattu alkuperänimitys) ja/tai kirjaimet ”DOP” (SAN) tai perinteinen merkintä ”Denominación de Origen” (alkuperänimitys), joka korvaa merkinnän ”DOP” (Denominación de Origen Protegida) (SAN (suojattu alkuperänimitys)):

Sadonkorjuuvuosi on merkittävä muiden kuin seuraavien viinityyppien pulloihin: Dorado, Pálido ja Laatukuohuviini (valkoinen ja rosee).

Laatukuohuviineissä on merkittävä niiden viininvalmistustapa.

Vapaaehtoiset merkinnät

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

— Perinteiset merkinnät ”CRIANZA”, ”RESERVA” ja ”GRAN RESERVA” erityisvaatimuksissa ja -säännöissä sekä soveltuvassa lainsäädännössä asetettujen edellytysten mukaisesti.

— Viininvalmistustapaan viittaava maininta: ”ROBLE” (TAMMI) ja ”FERMENTADO EN BARRICA” (KYPSYTETTY TYNNYRISSÄ) erityisvaatimuksissa ja -säännöissä sekä muussa soveltuvassa lainsäädännössä asetettujen edellytysten mukaisesti.

— Perinteiset merkinnät ”DORADO” ja ”PÁLIDO” ainoastaan sellaisiksi määritetyissä viinityypeissä sekä erityisvaatimuksissa ja -säännöissä sekä muussa soveltuvassa lainsäädännössä asetettujen edellytysten mukaisesti.

Pakolliset merkinnät (pienemmät maantieteelliset yksiköt)

Oikeudellinen kehys:

SAN-/SMM-nimityksiä hallinnoivan organisaation säännöt, jos jäsenvaltiot ovat vahvistaneet asiaa koskevia sääntöjä.

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

On mahdollista käyttää jonkin tämän tuote-eritelmän kohdassa 4 (kunnat) lueteltujen pienempien maantieteellisten yksiköiden nimeä yhdessä maininnan ”Vino de Pueblo” (kyläviini) kanssa, kunhan vähintään 85 prosenttia rypäleistä, joista suojattu viini on valmistettu, on peräisin kyseisen kunnan alueella sijaitsevilta viljelylohkoilta.

Linkki eritelmään

www.itacyl.es/documents/20143/342640/PPTA+MOD+PCC+DOP+RUEDA+Rev+2.docx/bc904e60-f463-bac0-40a7-d96f7276ff48

(1) EYVL L 9, 11.1.2019, s. 2.